Diari Oficial de la Generalitat Valenciana


Sumari del DOGV 8628, del 05-09-2019 (2019/8350)

RESOLUCIÓ de 30 d'agost de 2019, de la consellera de Justícia, Interior i Administració Pública, per la qual es disposa el cessament de María Lorena Ortega Plaza com a personal eventual.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8628

Data del DOGV
:   05-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8350


Data del document
:   30-08-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 30 d'agost de 2019, de la consellera de Justícia, Interior i Administració Pública, per la qual es disposa el cessament de María Lorena Ortega Plaza com a personal eventual. [2019/8350]  
Per la Resolució de 18 de juny de 2019, de la consellera de Justícia, Interior i Administració Pública (DOGV 8577, 25.06.2019), es va nomenar Carolina Cañizares Leal com a personal eventual amb funcions d'assessora de premsa de membres del Consell (cat. 2) (lloc 25558). No obstant això, Carolina Cañizares Leal es trobava en una situació que li impedia exercir el seu lloc de treball.  
Vist el caràcter excepcional i singular d'aquest lloc de treball, i de conformitat amb el que disposa l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat, com també el que estipula l'article 32.6 de la Llei 28/2018, de 28 de desembre, de pressupostos de la Generalitat per a 2019, i en aplicació del que preveu l'article 16 de l'Ordre 1/2018, de 23 de març, de la Conselleria d'Hisenda i Model Econòmic i de la Conselleria de Justícia, Administració Pública, Llibertats Públiques i Reformes Democràtiques, per la qual s'estableixen els procediments d'autorització en matèria de personal de la Generalitat, mitjançant Resolució de 8 de juliol de 2019, de la consellera de Justícia, Interior i Administració Pública, es va nomenar María Lorena Ortega Plaza com a personal eventual amb funcions d'assessora de premsa de membres del Consell, amb unes retribucions corresponents a la categoria C2 (lloc 25965), amb efectes de 18 de juny de 2019.  
  
En aquesta resolució expressament consta que: «La duració del nomenament s'ajustarà al temps en el qual concórreguen les circumstàncies expressades en l'encapçalament de la present resolució i es mantindrà mentre persistisquen les raons d'urgència o necessitat que ho justifiquen.»  
Amb data 30 d'agost de 2019 ha finalitzat la situació que impedia exercir el seu lloc de treball a Carolina Cañizares Leal.  
En conseqüència, de conformitat amb allò que estableix l'article 19 de l'esmentada Llei 10/2010, de 9 de juliol, i en el Decret 185/2015, de 16 d'octubre, indicats, resolc:  
  
Únic  
Disposar el cessament de María Lorena Ortega Plaza com a personal eventual amb funcions d'assessora de premsa de membres del Consell, amb unes retribucions corresponents a la categoria C2 (lloc 25532), amb efectes de 30 d'agost de 2019, agraint-li els serveis prestats.  
  
  
València, 30 d'agost de 2019.- La consellera de Justícia, Interior i Administració Pública: Gabriela Bravo Sanestanislao